|  |  |  |  |  |  |  |  |
| --- | --- | --- | --- | --- | --- | --- | --- |
| |  |  |  |  |  |  |  | | --- | --- | --- | --- | --- | --- | --- | | |  |  |  |  |  | | --- | --- | --- | --- | --- | | |  |  |  | | --- | --- | --- | | |  |  | | --- | --- | | **Az Örömhír Óvoda, Általános Iskola, Szakgimnázium Alapfokú Művészeti Iskola**  **Esélyegyenlőségi Terve**  BEVEZETÉS  A társadalmi egyenlőtlenségek megszüntetése a keresztény oktatás kiemelt céljai közé tartozik. A Biblia rámutat arra, hogy minden ember alapvető szüksége az, hogy testi, lelki és szellemi harmóniában éljen Istennel és társaival. Ehhez - a lehetőségek függvényében- a legszélesebb esélyegyenlőséget kell megteremteni az élet minden területén. Közoktatási esélyegyenlőségi programunk tartalmazza az egyházak által kitűzött közoktatási feladatokkal kapcsolatos célokat, és az esélyegyenlőség biztosításához szükséges lépések végrehajtásának ütemezését.  AZ ESÉLYEGYENLŐSÉG  PROGRAMJÁNAK TÖRVÉNYI HÁTTERE  1, Isten törvénye: Iskolánkban az esélyegyenlőségről vallott és képviselt nézeteket  a Biblia értékrendje határozza meg. Ebben a témában a következő igeversek irányadóak:  - "Mert nincsen Isten előtt személyválogatás." Róma 2,11 - "Amit akartok azért, hogy az emberek veletek cselekedjenek, mindazt ti is úgy cselekedjétek  azokkal, mert ez a törvény és a próféták." Máté 7,12 - "És az egész emberi nemzetséget egy vérből teremtette." Apostolok cselekedetei 17,26 - "Mert nincs különbség zsidó meg görög között, mert ugyanaz az Ura mindeneknek, aki  kegyelemben gazdag mindenekhez, akik őt segítségül hívják." Róma 10,12 - "Az ember azt nézi, ami a szeme előtt van, de az Úr azt nézi, ami a szívben van." I. Sámuel  16,7  2, Esélyegyenlőségért Európában A megkülönböztetés kiküszöbölése tekintetében az Európai Unió rendelkezik a világ egyik legátfogóbb jogszabályrendszerével  Az egyenlő jogok és az ezt biztosítani hívatott jogszabályok elfogadása azonban még nem jelenti az esélyegyenlőség gyakorlati megvalósulását. Ösztönöznünk kell a viselkedés- és gondolkodásmód megváltoztatását, fel kell derítenünk a problémák gyökerét. Az Európai Unió (egyre változatosabbá váló népessége miatt) új feladatok, ugyanakkor új lehetőségek elé is állít minket.  Az egyenlőség nem jelent egyformaságot. Az egyenlőség elvét a különbségek és a sokszínűség figyelembevételével kell alkalmaznunk, törekedve arra, hogy az emberek valóban egyenlő bánásmódban részesüljenek.  3, Esélyegyenlőségért Magyarországon Az 1949. évi XX. törvény a Magyar Köztársaság Alkotmányáról 54. §-a szerint:  (1) A Magyar Köztársaságban minden embernek veleszületett joga van az élethez és az emberi méltósághoz, amelyektől senkit nem lehet önkényesen megfosztani.  (2) Senkit nem lehet kínzásnak, kegyetlen, embertelen, megalázó elbánásnak vagy büntetésnek alávetni, és különösen tilos emberen a hozzájárulása nélkül orvosi vagy tudományos kísérletet végezni.  Az Alkotmány 70/A. §-a szól az esélyegyenlőség biztosításáról:  (1) A Magyar Köztársaság biztosítja a területén tartózkodó minden személy számára az emberi, illetve állampolgári jogokat, mindenféle megkülönböztetés nélkül.   (2) Az embereknek az (1) bekezdés szerinti bármilyen hátrányos megkülönböztetését a törvény szigorúan bünteti.  (3) A Magyar Köztársaság a jogegyenlőség megvalósulását az esélyegyenlőtlenségek kiküszöbölését célzó intézkedésekkel is segíti.    2011. évi CXC. törvény a nemzeti köznevelésről  20/2012. (VIII.31.) EMMI rendelet – a nevelési-oktatási intézmények működéséről és a köznevelési intézmények névhasználatáról  321/2011. (XII.27.) Kormányrendelet  A 2003. évi CXXV. törvény tartalmazza az egyenlő bánásmóddal és esélyegyenlőséggel kapcsolatos szabályokat. Az oktatásra és képzésre vonatkozó 27-29. § -ok írják elő számunkra a fejlesztés és a változtatás irányát a közoktatásban:  27. § (1) Az egyenlő bánásmód követelménye kiterjed minden olyan nevelésre, oktatásra, képzésre;  a) amely államilag jóváhagyott vagy előírt követelmények alapján folyik, vagy  b) amelynek megszervezéséhez az állam  ba) közvetlen normatív költségvetési támogatást nyújt, vagy  bb) közvetve - így különösen közterhek elengedése, elszámolása vagy adójóváírás útján - hozzájárul.  (2) Az egyenlő bánásmód követelményét  érvényesíteni kell, különösen  a) az oktatásba történő bekapcsolódás feltételeinek meghatározása, a felvételi kérelmek elbírálása,  b) az oktatás követelményeinek megállapítása és a követelménytámasztás,  c) a teljesítmények értékelése,  d) az oktatáshoz kapcsolódó szolgáltatások biztosítása és igénybevétele,  e) az oktatással összefüggő juttatásokhoz való hozzáférés,  f) a kollégiumi elhelyezés és ellátás,  g) az oktatásban megszerezhető tanúsítványok, bizonyítványok, oklevelek kiadása,  h) a pályaválasztási tanácsadáshoz való hozzáférés, valamint  i) az oktatásban való részvétellel összefüggő jogviszony megszüntetése során.  (3) Az egyenlő bánásmód követelményének megsértését jelenti különösen valamely személy vagy csoport  a) jogellenes elkülönítése egy oktatási intézményben, illetve az azon belül létrehozott tagozatban, osztályban vagy csoportban,  b) olyan nevelésre, oktatásra való korlátozása, egy nevelési, oktatási rendszer vagy intézmény létesítésével, fenntartásával, amelynek színvonala nem éri el a kiadott szakmai követelményekben meghatározottakat, illetve nem felel meg a szakmai szabályoknak, és mindezek következtében nem biztosítja a tanulmányok folytatásához, az állami vizsgák letételéhez szükséges, az általában elvárható felkészítés és felkészülés lehetőségét.  (4) Az oktatási intézményekben nem működhetnek olyan szakkörök, diákkörök és egyéb tanulói, hallgatói, szülői vagy más szervezetek, amelyek célja más személyek vagy csoportok lejáratása, megbélyegzése vagy kirekesztése.  28. § (1) Nem sérti az egyenlő bánásmód követelményét, ha az oktatást csak az egyik nembeli tanulók részére szervezik meg, feltéve, hogy az oktatásban való részvétel önkéntes, továbbá emiatt az oktatásban résztvevőket semmilyen hátrány nem éri.  (2) Nem sérti az egyenlő bánásmód követelményét, ha  a) közoktatási intézményben a szülők kezdeményezésére és önkéntes választása szerint,  (3) A 27. § (2) bekezdésének a) pontjától a nyelvi vagy kulturális önazonosság megőrzését szolgáló, illetve egyházi, kisebbségi vagy nemzetiségi oktatási intézmény tekintetében jogszabály eltérően rendelkezhet.  29. § Törvény vagy törvény felhatalmazása alapján megalkotott kormányrendelet az iskolarendszeren belüli, valamint az iskolarendszeren kívüli oktatásban részt vevők meghatározott körére - az oktatással, képzéssel összefüggésben - előnyben részesítési kötelezettséget írhat elő.  CÉLJAINK 1. A hátrányos helyzetű és a sajátos nevelési igényű  gyermekek integrációja  2. Az oktatásban érvényesülő hátrányos megkülönböztetés felszámolása  3. Hatékony gyermek- és ifjúságvédelem, szoros együttműködés a rendőrség ifjúságvédelmi osztályával az intézmények, a közoktatáshoz kapcsolódó intézmények és a civil szervezetek között mind a hátránykompenzációban, mind a prevenciós munkában  4. A HHH tanulók eredményes oktatása, szociális hátrányaik kompenzálása, esélyegyenlőségük előmozdítása 5. Szemléletváltás: az ember társadalmi "hasznosságának" fokmérője ne elsősorban a teljesítmény legyen, hanem az a hozzáállás, amely szereti Istent teljen szívből,  és embertársai javát éppúgy akarja, mint a magáét.  HELYZETELEMZÉS  Iskolánk adatai (2017. október 1.) Iskolai feladat-ellátási helyek száma: 1 Iskolai osztálytermek száma a székhelyen: 10  Óvodai csoportszobák száma az óvodai telephelyen: 2 Iskolai osztályok száma a székhelyen: 8 Óvodai csoportok száma az óvodai telephelyen: 2  Óvodai létszám: 34 Általános iskolai tanulók száma székhelyen: 124  Művészetoktatásban részt vevő tanulók száma: 102 Magántanulók száma: 0 Sajátos nevelési igényű tanulók száma székhelyen: 37  Óvodai telephelyen: 4 Beilleszkedési, tanulási, magatartási nehézséggel küzdő tanulók száma: 16 Halmozottan hátrányos helyzetű tanulók száma székhelyen: 3  Óvodában halmozottan hátrányos helyzetű gyermek: 2 Az általános iskolában tanuló első évfolyamosok száma székhelyen: 15  A nyolcadik évfolyamosok száma székhelyen: 15  Az iskolai férőhelyek számát az alapító okirat határozza meg.  Az adatok alapján az általános iskolás gyerekek között  sajátos nevelési igényű tanulók is vannak. Az általános iskolába járó gyermekek tanulószobát vehetnek igénybe. A pedagógiai program részletesen meghatározza azokat a tevékenységfajtákat, amelyek a tanórán kívüli tehetséggondozást, ill. szükség esetén akár a felzárkóztatást is segíthetik.  Humán erőforrás  Az iskolánkban a személyi feltételek biztosítottak. A pedagógus munkakörben foglalkoztatottak száma: 32 A szellemi tőke, a humánerőforrások mind jobb kihasználása és fejlesztése érdekében támogatjuk a vezetők és pedagógusok tovább- illetve átképzését. A pedagógusok önművelése és önképzése folyamatos.  Infrastrukturális feltételek:  Az épületek állagmegóvása mellett fontos feladat azoknak a helyiségeknek a kialakítása, melyekkel - az oktatási intézmények kötelező eszközeiről szóló rendelet értelmében - valamennyi intézménynek rendelkeznie kell.  Infrastruktúra és hozzáférés az intézményben: logopédiai foglalkoztató, egyéni fejlesztő szoba:1  Székhelyen minden tanterem számítógépekkel, projektorokkal felszerelt. Informatikai szaktantermünkben 20 számítógép áll rendelkezésére az interaktív tananyagok elsajátításához, és az informatika tanulásához.  rajz/technika szaktanterem: 1  Az iskolánk tantermi felszereltsége más és más. Igyekszünk a szükségeknek megfelelő fejlesztésekkel folyamatosan javítani ezek állapotán.  Az óvodásaink részére két csoportszobát biztosítunk. Minden osztálynak van osztályterme, a szaktantermi órákhoz azonban igénybe vesznek más termeket is. A logopédiai fejlesztésre szoruló és SNI gyermekek fejlesztő foglalkozásai a logopédiai teremben folynak, ugyanitt zajlik a felzárkóztatás is. Szakszerű eszközök és számítógépes programok segítik munkájukat. Az informatika oktatását az intézmény számítógépeivel valósítjuk meg. Az ott elhelyezett gépeket és a rendelkezésünkre álló hordozható informatikai eszközöket (laptopok) más tanórákon is használjuk. Minden tantermünk projektorral felszerelt. Iskolánk számítógépes hálózata vezetékesen, ill. vezeték nélkül is hozzáférhető, ez segíti a megosztott erőforrások (nyomtató, internet) igénybe vételét. Az irodai dolgozók számára szintén biztosítjuk a feladatuk ellátásához szükséges informatikai eszközöket. Mindegyikük rendelkezik saját asztali számítógéppel, nyomtatóval, internet-kapcsolattal.   Nyelvi labor és szükségtanterem nem áll az iskola rendelkezésére, ez  jövőbeni fejlesztendő terület.     A HH, HHH és az SNI tanulók létszáma, a szegregáció vizsgálata Első számú feladatunk a problémakezelésben, hogy az SNI és a HHH vonatkozásában nagyon pontos, naprakész kimutatással rendelkezzen iskolánk. Alapvető dokumentumaink azonos lehetőséget biztosítanak mind a jó képességű, mind a tanulási nehézségekkel küzdők számára a fejlesztésben.  Hátrányos helyzetű  tanulónk székhelyen: 0  HHH tanulók létszáma székhelyen:3  Óvodai Telephelyen: 2  A sajátos nevelési igényűvé minősített (SNI) és a pszichés fejlődés zavarai miatt a nevelési, tanulási folyamatban tartósan és súlyosan akadályozott (dyslexia, dysgraphia, dyscalculia - részképesség zavarokkal küzdő) tanulók többi tanulóhoz viszonyított együttes arányát, valamint a helyben lakó gyermekek körében az enyhe fokban értelmi fogyatékosnak minősített tanulók többi tanulóhoz viszonyított arányát vizsgáltuk.   Iskolánkban diszlexiás, diszgráfiás, kevert specifikus fejlődési zavarral, valamint egyéb részképesség-zavarral, súlyos magatartási, tanulási zavarral küzdő gyermekek száma székhelyen összesen: 37, óvodai telephelyen: 4  A probléma szakszerű kezelése: Tanórai differenciált feladatok alkalmazása   Tantárgyi korrepetálás  Képességfejlesztő foglalkozások Tehetséggondozás   Iskolánkban az egyik legfőbb törekvés, hogy a gyermekek nevelhetőségében fennálló jelentős eltérések ellenére minden gyereknél egységesen alakítsuk ki az alapismereteket, alapképességeket, a közösség alapértékeit követő életvezetést, életmódot. Az SNI gyerekek fejlesztését integráltan (tanórai differenciálással) és egyéni rehabilitációs órákon oldjuk meg. Első számú feladat, hogy az SNI és a HHH vonatkozásában nagyon pontos, naprakész kimutatással rendelkezzen iskolánk. Alapvető dokumentumaink azonos lehetőséget biztosítanak mind a jó képességű, mind a tanulási nehézségekkel küzdők számára a fejlesztésben.  Megkülönböztetett figyelmet fordítunk arra, hogy a HH és a HHH tanulók minél nagyobb számban vegyék igénybe a tanulószoba nyújtotta lehetőségeket, ahol szakszerű segítséget kapnak napi felkészülésükhöz, és a szabadidő hasznos eltöltéséhez. A sajátos nevelési igényű  gyermeknek, tanulónak joga, hogy különleges gondozás keretében állapotának megfelelő pedagógiai, gyógypedagógiai ellátásban részesüljön, attól kezdődően, hogy igényjogosultságát megállapították.   Iskolánk ezeknek a feltételeknek maximálisan eleget tesz, minimum heti 2 alkalommal szakképzett gyógypedagógusok foglalkoznak a sajátos nevelési igényű gyerekekkel.  A beszédfejlődési problémával küzdő gyermekeket óvodás kortól logopédiai foglalkozások keretein belül fejlesztjük.  Művészeti iskolánkban grafika-festészet, drámajáték-színjáték és zeneművészeti tanszak, valamint táncművészet tanszak működik.  Iskolánk együttműködik a Győr-Moson-Sopron Megyei Pedagógiai Szakszolgálat Tanulási Képességet Vizsgáló Szakértői és Rehabilitációs Bizottságával.  Az oktatás hatékonysága  Lemorzsolódás Iskolánk 2014. szeptemberében indult, a lemorzsolódás minimális, amit továbbra is tartani szeretnénk. Ez az elképzelés csak tudatos fejlesztéssel, az integrációs programok szakmai felhasználásával érhető el.  Továbbtanulás Diákjaink továbbtanulását személyre szabott odafigyeléssel, valamint pályaorientációs foglalkozásokkal kívánjuk elősegíteni. Kompetenciamérés eredményei: eddig két mérés eredményeit tudjuk, amelyben tanulóink a legtöbb iskolához hasonlóan átlagos eredményeket produkáltak.  INTÉZKEDÉSI TERV: Az iskola esélyegyenlőséget biztosító  feladatai:    A feladatok megnevezése Tervezett intézkedések A feladatellátás (végrehajtásért felel, ellenőrzés gyakorisága, ellenőrzést végzi)    I. Általános feladatok:  1. Oktatásba történő bekapcsolódás  A beiratkozásra vonatkozó hirdetmények kifüggesztéséért, és a tájékoztatás végrehajtásáért az igazgató a felelős.  Beíratáskor az igazgató  átadja a házirendet a szülőknek.  A beíratás esetleges elmaradásáról a beiratkozás után az igazgató értesíti a Járási Hivatalt.    2. Követelmények teljesítése   A felmentéssel kapcsolatos kérdések az igazgató hatáskörébe tartoznak.  Minden szaktanár felelős azért, hogy tanítási módszerét a tantárgy követelményeinek megfelelően, a gyermekek életkori sajátosságait és sajátos igényeit figyelembe véve alakítsa ki.  A pedagógusnak alkalmaznia kell a differenciált oktatás elemeit: felzárkóztat, fejleszt és tehetséget gondoz az igényeknek megfelelően tanórán belüli differenciálás, szakkör vagy külön óra keretében.  Mindezekkel biztosítja a tanulók esélyegyenlőségét a követelmények teljesítésére való felkészülésben. Ezt az igazgató folyamatosan, a kollégák pedig meghatározott szempontokat figyelő hospitálás keretében alkalmanként ellenőrzik.  3. Mulasztások   Igazolatlan mulasztások esetén a gyors intézkedésekért a pedagógusok felelősek. Részletek a pedagógiai programban olvashatók. Ennek végrehajtását az igazgató ellenőrzi.  4. Jogellenes megkülönböztetés kiküszöbölése  A bejelentett  jogellenes megkülönböztetés eseteinek kivizsgálása a nevelőtestület feladata, melyet az igazgató alkalomszerűen ellenőriz.  5. Továbbtanulásra való  felkészülés   Pályaorientációs foglalkozások szervezése az osztályfőnök feladata félévenként, ellenőrzi az igazgató.  Továbbtanulásra felkészítő foglalkozások igényét az osztályfőnök méri fel, a felkészítést a pedagógusok szervezik meg a tanév elején, ellenőrzi az igazgató.  6. Jellemfejlesztés  és bibliai integráció  A jellem fejlődésének legfőbb forrása a bibliai kijelentés, amely egyrészt világos útmutatást ad az Isten által helyeselt viselkedésről, másrészt érthetővé teszi az evangéliumot (örömhírt), hogy Isten a bűntől megszabadítva belülről formál át minket. Minden pedagógus állandó feladata mindezek folyamatos beépítése a tananyagba, a példamutatás, a gyermekek bátorítása, és a változáshoz szükséges szokások kialakulásának elősegítése.  7. Tárgyi és személyi feltételek biztosítása az intézményben folyamatos igazgatói feladat.  II. A családi háttérből fakadó  esélyegyenlőtlenségek kiküszöbölésére irányuló  feladatok 1. Családi háttér megismerése:   A fogadóórák, a szülői értekezletek, családlátogatások keretén belül az osztályfőnök feladata.  Amennyiben az osztályfőnök szükségesnek tartja, a szaktanárok megszervezik a differenciálást, ill. a felzárkóztatást.   A gyermek- és ifjúságvédelmi felelőssel valamint a pedagógiai szakszolgálat munkatársaival (pszichológus, családgondozó stb.) való folyamatos kapcsolattartás szintén az osztályfőnök feladata, melyet az igazgatóval együtt folyamatosan végez.  2. A család szociális, anyagi helyzete:   A szülőkkel való kapcsolattartást, az igénybe vehető támogatásokról való tájékoztatást az osztályfőnök és igazgató a tanév során folyamatosan végzi.  A rászoruló tanulók részére a támogatási eszközök, források keresése (alapítvány, stb.) az igazgató feladata.     III. Együttműködés az iskolával 1.  A tanuló védelmével összefüggő együttműködési feladatok:   Kapcsolattartás a veszélyeztetettséget észlelő és jelző rendszer működtetésében részt vevő szervekkel: felelőse az igazgató.  Kapcsolattartás a helyi, illetékes jegyzővel: felelőse az igazgató.  Egészségügyi helyzettel kapcsolatos feladatok (könnyített vagy gyógytestnevelés, iskolaorvos, stb.): felelőse a szaktanár, az igazgatóhelyettes és az igazgató.  Baleset-megelőzési és óvó intézkedésekkel kapcsolatban az igazgató,  az osztályfőnök és a szaktanár a maga hatáskörében köteles tájékoztatást adni.    2. Az iskola együttműködése a szülőkkel és a tanulóközösséggel:  A szülőkkel, tanulóközösséggel kapcsolatos együttműködési szabályozás alkalomszerű áttekintése a nevelőtestület feladata.  A diákönkormányzat évenkénti megújítását és működését a nevelőtestület egy tagja tanácsolja, segíti. Ellenőrzi az igazgató. A tanulói jogok biztosításáért, az esélyegyenlőség és az egyenlő bánásmód követelményének érvényesítéséért az igazgató és DÖK segítő folyamatosan felel.   A tanulói kötelezettség teljesítésének megköveteléséért az igazgató, osztályfőnök és szaktanárok együttesen felelősek.  Az iskolaszékkel és a szülői szervezettel való kapcsolattartásért az igazgató felel. Az igazgató és az osztályfőnök tájékoztatja a szülőket a közoktatási törvényben foglalt kötelességeikről és jogaikról.  A szülői tájékozottság ellenőrzéséért (értesítést, érdemjegyet aláírta-e, szülői értekezleten részt vett-e stb.) az osztályfőnök és a szaktanár felel.  IV.  A tanulói teljesítmény értékelése  1. A tanulók értékelésének, minősítésének módja:   A teljesítmény objektív értékelése (szöveges értékelés, tantárgyi jegy, bizonyítvány, oklevél stb. formájában) a szaktanár és a nevelőtestület folyamatos feladata.  Az érdemjegyekről, minősítésről a szülőket az osztályfőnök és a szaktanár tájékoztatja. Folyamatos feladat a viselkedés  értékelése is, melynek alapelve, hogy minden pozitív változást megerősítünk dicsérettel, jutalmazással. Ebben az esetben az esélyegyenlőség abban nyilvánul meg, hogy minden gyermeket önmagához képest értékelünk.  2. Felzárkóztatás   A tanulók felzárkóztatási szükségességének minél korábbi felismerése az osztályfőnök és a  szaktanár feladata.   Szülő tájékoztatása a felzárkóztatás lehetőségeiről és eredményességéről az osztályfőnök és szaktanár folyamatos feladata.  3. Továbbhaladás   Amennyiben a tanuló a tőle elvárt, osztályának, sajátos igényének megfelelő teljesítményt nyújtja a tanév során, automatikusan továbblép a felsőbb osztályba, kivéve akkor, ha a szülő a tanév ismétlését kérelmezi. Az esélyegyenlőségi és egyenlő bánásmód követelményeinek betartásáért, az egyéni kérelmek elbírálásáért az igazgató felel.  4. A tanulmányi követelmények nem teljesítése esetén:   A nevelőtestület dönt a javítóvizsga és - sok mulasztás esetén- az osztályozóvizsga letételének lehetőségéről.   Szülők tájékoztatása a javítóvizsgával kapcsolatban az osztályfőnök és a szaktanár feladata a tanév végén.   A tanulók egyéni foglalkozásokon való részvételének biztosítása az intézményben igazgatói feladat.    5. Évfolyamismétlés   Az évfolyamismétlés feltételeiről a szülőket az igazgató és az osztályfőnök tájékoztatja a tanév végén.  AZ ESÉLYEGYENLŐSÉGI PROGRAMHOZ KAPCSOLÓDÓ  AKCIÓTERV Az akciótervnek a helyzetelemzés által feltárt problémákra, hiányosságokra, esélyegyenlőségi kockázatokra kell reagálnia. Az elemzésekből nemcsak a hiányosságokra, hanem a pozitívumokra is fókuszálnunk kell. Az elért eredmények megtartása mindenképpen fontos célkitűzés, ez csak úgy valósítható meg, ha rendszeresen adatokat gyűjtünk, és a kapott tények alapján, szükség estén, beavatkozást kezdeményezünk. A fő feladat a folyamatos javítás mellett a prevenció, ill. olyan megoldások keresése, amelyek biztosítják az esélyegyenlőség fenntartását.  Akcióterv a bukások megszüntetésével kapcsolatban: A tantestület célul tűzte ki, hogy az individualizáció lehetőségeit jobban kihasználva csökkentsük, vagy teljesen megszüntessük.  Ennek érdekében az évi két nevelési értekezletet a veszélyeztetett tanulók fejlődésének megbeszélésére szánunk, az első határideje a bukásveszélyről való értesítések időhatárát követő első tanári értekezlet. A második féléves megbeszélés határideje a második féléves bukásveszélyről szóló értesítés határidejét követő első tanári értekezlet. Emellett az osztályfőnökök fokozottabb figyelmet fordítanak arra, hogy a szülők mindenképp értesüljenek gyermekeik tanévközi érdemjegyeiről. Idei tanévtől bevezettük az elektronikus napló szülők által is látható változatát és az elektronikus ellenőrzőt, melyhez a szülők és a tanulók is megtekintési jogosultságot kaptak.  MEGVALÓSÍTÁS Az Örömhír Iskolának az Esélyegyenlőségi Programban leírtak megvalósításában az érintett intézményekkel szorosan együtt kell működnie.  Minden iskolai dokumentumban érvényesüljenek az egyenlő bánásmódra és esélyegyenlőségre vonatkozó kötelezettségek és a program célkitűzései. A közoktatási intézmények működését és pedagógiai munkáját meghatározó dokumentumok vizsgálata fontos feladat.  A folyamatos visszacsatolással és értékeléssel az egyenlő bánásmód és esélyegyenlőség elveinek folyamatos érvényesítése valósul meg. Az értékelést, visszacsatolás megtervezését, munkaterv készítését, és az ütemezett feladatok végrehajtását az igazgató és a tagintézmény vezetők végzik évente.  Felkészült szakemberek, döntéshozók, pedagógusok, intézményvezetők véleményezhetnek az érintett területen.  MONITORING ÉS NYILVÁNOSSÁG  Az iskola Esélyegyenlőségi Programjában fontos szerepet tölt be a program megvalósításának nyomon követése.  Ennek eszközei:  - az eredményesség értékelése, ellenőrzése évente,- éves monitoring; -vizsgálatok eredményeinek nyilvánossá tétele és ennek kapcsán a személyes adatok védelmének  biztosítására kiemelkedő figyelmet kell fordítani;   - az évente történő ellenőrzés időpontját a fenntartó az éves munkatervben határozza meg;  -szükséges minden elérhető eszközt és helyi médiumot bevonni (honlap,tájékoztató kiadványok,  rendezvények, lakossági fórumok, helyi sajtó stb.) a támogató szakmai és társadalmi  környezet kialakítása érdekében;   - az évenkénti értékeléskor feltárt hiányosságok felszámolására külön intézkedési tervet kell készíteni, amelyben meghatározásra kerülnek a célkitűzések, tevékenységek, határidők,  sikerkritériumok.   KONZULTÁCIÓ ÉS VISSZACSATOLÁS  Az Örömhír Iskola Esélyegyenlőségi Programja az iskola tanulóinak jelentős részét érinti. Éppen ezért az iskola vállalja, hogy az iskola munkatársai számára fórumot szervez, melyen megismerteti őket a programmal és várható eredményeivel.  A munkatársak véleményét jegyzőkönyvvel dokumentálja, és az észrevételeket, amennyiben nem ütköznek a program alapgondolatával, a program megvalósítása során felhasználja. |  | | | http://www.fundamentum-iskola.hu/images/nagyalso.jpg | | | [Royal Life Holding - weboldal készítés, tárhely, domain, kereső optimalizálás, névjegy, bélyegző, szóróla](http://www.royallife.hu/) | |
|  |

2017. október 1.